Turqia dhe kurdët në Siri
Turqia paralajmëron Shtetet e Bashkuara dhe Rusinë kundër armatimit të kurdëve në Siri
Ankaraja po paralajmëron Shtetet e Bashkuara dhe Rusinë të mos armatosë forcat kurde në Siri, duke thënë se ato po bëhen aleate të terroristëve kurdë në Turqi. Por siç njofton nga Londra Henry Ridgwell i Zërit të Amerikës, analistët thonë se Perëndimi i sheh kurdët si një aleat jetik në luftën me grupin Shteti Islamik. Të mbështetur nga sulmet ajrore të koalicionit të drejtuar nga Shtetet e Bashkuara, forcat kurde në Siri kanë bërë përparime territoriale kundër militantëve të Shtetit Islamik. Shtetet e Bashkuara thanë këtë javë se kanë hedhur përmes ajrit municione në Siri, por nuk specifikuan grupet rebele të cilat po ndihmojnë. Turqia ka paralajmëruar kundër armatimit të forcave kurde në Siri, që i sheh si terroristë dhe aleatë të separatistëve kurdë të PKK-së në Turqi. tha Ministri i Jashtëm turk Ahmet Davutoglu. Por aleanca mes Perëndimit dhe drejtuesve kurdë në Siri, që njihen si PYD, ka të ngjarë të forcohet. thotë Ranj Alaaldin, i "London School of Economics". Komandatët kurdë i thanë agjencisë Reuters se kishin krijuar një aleancë me grupet rebele arabe për të ndërmarrë një mësymje kundër kryeqytetit të vetëshpallur të Shtetit Islamik, Raka. Ka të ngjarë të lidhet një aleancë afatshkurtër, thotë zoti Alaaldin. Për shkak të rivaliteteve etnike, një sulm i drejtuar nga kurdët në Raka do të jetë problematik. thotë Robert Lowe, i qendrës për Lindjen e Mesme në "London School of Economics". Turqia ka frikë se grupet kurde në Siri synojnë të përparojnë më tej në perëndim të kufirit mbi Lumin Eufrat, duke u ndihmuar nga mbështetja ajrore e Rusisë. thotë zoti Lowe. Ndërkohë Turqia tha të mërkurën se ka prova që lidhin militantët kurdë të PKK-së dhe terroristët e Shtetit Islamik për sulmin me bombë të së shtunës në një miting paqësor në Ankara. Shumë grupe kurde pretendojnë se shteti turk ka qënë pas sulmit, një akuzë që qeveria e ka mohuar.